Евгений Евтушенко
Метаморфози

Превод от руски: [Неизвестен], —

chitanka.info

Детството е село Розобузино,

Скок-подскоково и Жестоково,

Недомислино, Непринудино

и Беззлобино, Чистооково.

Младостта е село Надеждино

и Илюзино, Лекоранино,

ако има село Невежино,

то все пак е село Обещанино.

Зрелостта е село Разделово,

Укриваново или Схваткино,

и Страхливино или Смелово,

или Кривдино, или Правдино.

Старостта е село Уморино,

Разбираево, Словоохотино,

Забраваново и Укорино,

дано само не е Самотино.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.